બારણાની ઘંટડી રણકી ઊઠી.આરાધનાએ બારણું ખોલ્યું : ‘વેલકમ દાદાજી…..’ બોલતાં બોલતાં વળગી પડી. આ રોજનું દ્રશ્ય. આરાધના ચાર વર્ષની હતી ત્યારથી આમ જ, આ જ સમયે ભજવાતું. તો ય આરતી માટે એ રોજિંદું સામાન્ય દ્રશ્ય નહોતું. આટલા વર્ષે ય, પહેલી વખત જેવો જ ઉમળકો અકબંધ સચવાયો હતો. જ્યારે સુબંધુ એને અચાનક છોડીને બીજી સ્ત્રી સાથે અમેરિકા ચાલી ગયો હતો, ત્યારે સસરાએ પૂત્રવધુ અને પૌત્રીને પાંખમાં લીધા હતા.